《次韵恢大山拟古三首 其二》
元代·方回

六用甚锻鞴，我非金石顽。谓古有不死，请看湘筠斑。

神仙虚空中，黄鹄高难攀。月娥本无药，鬼门焉有关。

自能节嗜欲，即是丹九还。内观无愧心，所至三神山。

作者简介：（1227—1307）宋元间徽州歙县人，字万里，号虚谷。幼孤，从叔父学。宋理宗景定三年进士。初媚贾似道，似道败，又上十可斩之疏。后官知严州，以城降元，为建德路总管。寻罢归，遂肆意于诗。有《桐江集》、《续古今考》，又选唐宋以来律诗，为《瀛奎律髓》。